আধুনিক বিশ্বে পরিবেশ সচেতনতা বৃদ্ধি পাওয়ায় এবং সরকারের ইতিবাচক পদক্ষেপ গ্রহণের ফলে আর্ন্তজাতিক ও অভ্যন্তরীণ বাজারে পাটের মূল্য বৃদ্ধি পেয়েছে এবং কৃষকেরা পাটের ন্যায্য মূল্য পাচ্ছেন। ফলে কৃষক আবার পাট চাষে উৎসাহিত হচ্ছেন এবং আবাদী জমির পরিমাণ উল্লেখযোগ্য হারে বৃদ্ধি না পেলেও পাট চাষে আধুনিক প্রযুক্তি ব্যবহার করায় একর প্রতি পাটের ফলন বৃদ্ধি পাচ্ছে। সুতরাং পাটের সার্বিক উন্নয়নের জন্য আন্তঃপ্রতিষ্ঠান ও আন্তঃমন্ত্রণালয়ের মধ্যে সমন্বয় শক্ত ভিত্তির উপর দাঁড় করাতে হবে। তাছাড়া সরকারীভাবে বাজার ব্যবস্থাপনা ও কারিগরি প্রযুক্তি সম্প্রসারণের ব্যবস্থা নিতে পারলে সোনালী আঁশ পাট তার অভিষ্ট লক্ষ্যে পৌঁছাবে।